
Stanovisko hlavného kontrolóra k návrhu záverečného účtu obce za rok 2025
	V zmysle § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k návrhu záverečného účtu obce za rok 2025. Odborné stanovisko som spracoval na základe zverejneného návrhu záverečného účtu obce.
1. Východiska spracovania odborného stanoviska k návrhu záverečného účtu obce.
Návrh  záverečného účtu obce  je predložený na rokovanie obecného zastupiteľstva (OZ) v zákonom stanovenej lehote, t. j. do 30 júna rozpočtového roka.
1. Súlad so všeobecne záväznými právnymi predpismi
Návrh  záverečného účtu obce  za rok 2025 je spracovaný v súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.
1. Dodržiavanie informačnej povinnosti zo strany obce
Návrh záverečného účtu bol verejne sprístupnený na úradnej tabuli obce  a na webovom sídle  obce v zákonom stanovenej lehote, t. j. najmenej 15 dní pred jeho prerokovaním v súlade s § 9 ods. 2 zákona č. 369/1990 Zb. o obecnom zriadení v znení neskorších predpisov a s § 16 ods. 9 zákona č. 583/2004 Z. z.
1. Dodržiavanie povinnosti auditu za strany obce
Obec má povinnosť podľa § 16 ods. 3 zákona o rozpočtových pravidlách územnej samosprávy  dať si overiť účtovnú závierku podľa osobitného predpisu, ktorým je zákon č. 369/1990 Zb. o obecnom zriadení v znení neskorších predpisov (§ 9 ods. 4) do konca tohto kalendárneho roka.
1. Metodická správnosť predloženého návrhu záverečného účtu
Predložený návrh záverečného účtu obsahuje povinné náležitosti podľa § 16 ods. 5 zákona o rozpočtových pravidlách územnej samosprávy:
a) údaje o plnení rozpočtu v členení podľa § 10 ods. 3 v súlade s rozpočtovou klasifikáciou, 
b) bilanciu aktív a pasív, 
c) prehľad o stave a vývoji dlhu, 
d) údaje o hospodárení príspevkových organizácií v pôsobnosti obce
e) prehľad o poskytnutých dotáciách podľa § 7 ods. 4 a § 8 ods. 5 v členení podľa jednotlivých príjemcov, ak nie sú obcou a vyšším územným celkom zverejnené iným spôsobom, 
Údaje o nakladaní a výnosoch podnikateľskej činnosti návrh záverečného účtu neobsahuje, pretože podľa vyjadrenia uvedeného návrhu záverečného účtu obce v tomto roku nevykonávalo podnikateľskú činnosť. Údaje o plnení rozpočtu sú spracované podľa rozpočtovej klasifikácie v súlade s Opatrením MF SR č. MF z 26.4.2017 č. MF/008740/2017-421, ktorým sa mení a dopĺňa opatrenie č. MF /010175/2004-42 a  ktoré ustanovuje druhová, organizačná a ekonomická klasifikácia rozpočtovej klasifikácie a  je záväzná pri zostavovaní, sledovaní a vyhodnocovaní rozpočtov územnej samosprávy v znení neskorších predpisov.
1. Zostavovanie záverečného účtu
Obec pri zostavovaní návrhu záverečného účtu postupovala podľa § 16 ods. 1 zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrnne spracovala do záverečného účtu. V súlade s § 16 ods. 2 zákona o rozpočtových pravidlách územnej samosprávy finančne usporiadala svoje hospodárenie vrátane finančných vzťahov k štátnemu rozpočtu, štátnym fondom, rozpočtom iných obcí a k rozpočtom vyšších územných celkov.

1. Rozpočtové hospodárenie
Podľa zákona č. 369/1990 Zb. o obecnom zriadení v znení neskorších predpisov obec má povinnosť zostaviť svoj rozpočet a pred chválením ho zverejniť zákonných spôsobom. 
Obec zostavila rozpočet na uplynulý rok  v súlade s § 10 ods. 3 zákona o rozpočtových pravidlách územnej samosprávy.
 Bežný rozpočet bol zostavený v príjmovej časti vo výške  46 723,00 € , vo výdavkovej 45 723,00 € a kapitálový rozpočet nebol zostavovaný.
Hospodárenie obce sa riadilo podľa schváleného rozpočtu na rok 2025. 
Rozpočet obce bol schválený OZ Svidnička 10.12.2024 uznesením  č. 4/2024
Rozpočet bol rozpočtovými opatreniami jeden krát aktualizovaný:
· prvá zmena   schválená dňa 13.11.2025 uznesením č. 4/2025

Po poslednej zmene bol rozpočet v príjmovej časti vo výške 173 544,63 € a skutočnosť bola v čiastke  173 544,63 € vrátane finančných operácií. Vo výdavkovej časti bol rozpočet 173 544,63 €  a  skutočnosť 143 396,63 € vrátane finančných operácií.

1.1 Rozpočtové hospodárenie obce v roku 2025
Rozpočet bežný a kapitálový
	
	Schválený rozpočet
	Upravený rozpočet  
	Čerpanie  rozpočtu

	Príjmy celkove
	46 723,00
	123 592,96
	123 592,96

	Výdavky celkove
	45 723,00
	143 571,49
	113 423,49

	Hospodárenie 
+ prebytok 
 – schodok
	1 000,00
	-19 978,53 

	10 169,47


Vykazovaný výsledok hospodárenia obce bol zistený v súlade s § 2 písm. b)a c) a § 10 ods.3 písm. a) a b) zákona č. 583/2004 Z. z. o rozpočtových pravidlách územnej samosprávy v z. n. p.
Z analýzy rozpočtovania a hospodárenia obce v roku 2025 je zrejmé, že
a) rozpočtové  bežné príjmy sa naplnili na 100,00 %
b) bežné výdavky sa naplnili na 99,73 %
c) v roku 2025 došlo k prebytku 
d) pod príjmami a výdavkami rozpočtu sa chápu bežné príjmy a bežné výdavky (bežný rozpočet) a kapitálové príjmy a kapitálové výdavky (kapitálový rozpočet), súčasťou príjmov a výdavkov nie sú finančné operácie podľa § 10 ods. 6 zákona č. 583/2004 Z .z.  o rozpočtových pravidlách územnej samosprávy.
Podľa § 12 ods. 3 zákona o rozpočtových pravidlách územnej samosprávy obec sleduje v priebehu rozpočtového roka vývoj hospodárenia podľa rozpočtu a v prípade potreby vykonáva  zmeny vo svojom rozpočte s cieľom zabezpečiť vyrovnanosť bežného rozpočtu ku koncu rozpočtového roka. 
Ako hlavný kontrolór obce konštatujem, že skutočné plnenie rozpočtu príjmov a výdavkov za uplynulý rok  má v hore uvedených tabuľkách  primerané odchýlky.

0. Plnenie rozpočtu príjmov

	
	Schválený rozpočet
	Upravený rozpočet  
	Čerpaný  rozpočet

	bežné príjmy 
	46 723,00
	55 921,82
	55 921,82

	bežné výdavky
	45 723,00
	56 160,45
	56 010,45

	Hospodárenie 
+ prebytok 
 – schodok
	1 000,00
	-238,63
	-88,63



Kapitálový rozpočet:
	
	Schválený rozpočet
	Upravený rozpočet  
	Čerpaný  rozpočet

	Kapitálové príjmy 
	0
	67 671,14
	67 671,14

	Kapitálové výdavky 
	0
	87 411,04
	57 413,04

	Hospodárenie 
+ prebytok 
 – schodok
	0
	-19 739,90
	10 258,10





Finančné operácie:
	
	Schválený rozpočet
	Upravený rozpočet  
	Čerpanie rozpočtu

	Príjmové finančné operácie
	0
	49 951,67
	49 951,67

	Výdavkové  finančné operácia
	1 000,00
	29 973,14
	29 973,14

	Hospodárenie 
+ prebytok 
 – schodok
	-1 000,00
	19 978,53
	19 978,53



                                         1.2. Plnenie rozpočtu príjmov
Bežný rozpočet
Bežné príjmy zahŕňajú vlastné príjmy (daňové a nedaňové) a cudzie príjmy ( granty a transfery), ich plnenie bolo v roku 2025  nasledovné:
Vlastné príjmy
· bežného rozpočtu predstavovali daňové príjmy a nedaňové príjmy,
Najväčší podiel na celkovom objeme  príjmov má výnos dane z príjmov poukázaný územnej samospráve.

Cudzie príjmy
· dotácie na činnosť preneseného výkonu štátnej správy
Kapitálové príjmy boli plnené v čiastke 67 671,14 €.
Príjem z finančných operácií bol skutočne plnený v čiastke 49 951,67 €.

1.3.  Plnenie rozpočtu výdavkov

Bežné výdavky obec v roku 2025 čerpala výdavky v čiastke  56 010,45 €  
Kapitálové výdavky mali čiastku 57 413,04 €.
Výdavky finančných operácií boli čerpané v čiastke 29 973,14 €.
Rozpočtové  hospodárenie za rok 2025 je prebytok 30 148,00 € a upravené rozpočtové hospodárenie v čiastke 0,00 €.
Rozpočtové  hospodárenie  je upravené o účelovo určené finančné prostriedky, ktoré obci prišli na účet, obec ich nečerpala a prenáša ich do nasledujúceho obdobia. V tomto prípade sa jedná o tieto finančné prostriedky:
- Dotácia MV SR určené pre odídencov             150,00  €
- Dotácia MFSR- výjazdové rokovanie          15 000,00  €
- Dotácia Environmentálneho fondu               14 998,00  € 
  Spolu                                                             30 148,00  €
Podľa príslušných ustanovení § 15 a 16 zákona o rozpočtových pravidlách územnej samosprávy o použití peňažných fondov rozhoduje obecné zastupiteľstvo. Obecné zastupiteľstvo rovnako rozhoduje aj o použití prebytku rozpočtu alebo o spôsobe vysporiadania schodku pri prerokúvaní záverečného účtu obce (§15 ods. 4 a § 16 ods. 6 zák. č. 583/04 – min. 10% do rezervného fondu). Podľa § 10ods. 7 citovaného zákona z tohto prebytku sa vylučujú nevyčerpané účelové prostriedky, ktoré môžu byť použité v nasledujúcom roku.

1. Finančné usporiadanie vzťahov
Obec má finančne usporiadané vzťahy so štátnym rozpočtom a inými rozpočtami. 
1. Bilancia aktív a pasív

Aktíva, t. j. majetok spolu, krytý pasívami t. j zdrojmi krytia, podľa účtovnej závierky predstavujú  ku 31.12.2025 čiastku 1 304 377,19  €.

1. Prehľad o stave a vývoji dlhu
Dodržiavanie pravidiel používania návratných zdrojov financovania:  
    Obec v zmysle ustanovenia § 17 ods. 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p., môže na plnenie svojich úloh prijať návratné zdroje financovania, len ak:
1. celková suma dlhu obce neprekročí 60% skutočných bežných príjmov predchádzajúceho rozpočtového roka a
1. suma splátok návratných zdrojov financovania, vrátane úhrady výnosov a suma splátok záväzkov z investičných dodávateľských úverov neprekročí v príslušnom rozpočtovom roku 25 % skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.
 
a) Výpočet dlhu obce podľa § 17 ods.6 písm. a) zákona č.583/2004 Z.z.:
	
Text
	
Suma v EUR

	Bežné príjmy z finančného výkazu FIN 1-12 k 31.12.2024:
	57 022,53

	Celková suma dlhu obce podľa § 17/7 k 31.12.2025:
	25 977,82

	Celková suma dlhu obce podľa § 17/7 k 31.12.2025
	25 977,82

	Do celkovej sumy sa nezapočítavajú záväzky podľa § 17/8:
	0,00

	Upravená celková suma dlhu obce podľa § 17/8 k 31.12.2025**
	25 977,82



	Upravená celková suma dlhu obce podľa § 17/8 k 31.12.2025**
	Úhrn bežných príjmov obce a RO  k 31.12.2024*
	Dlh obce
§ 17 ods.6 písm. a)

	25 977,82
	57 022,53
	45,56 %



Zákonná podmienka podľa § 17 ods.6 písm. a) zákona č.583/2004 Z.z. bola splnená. 
b) Výpočet dlhovej služby obce podľa § 17 ods.6 písm. b) zákona č.583/2004 Z.z.:
	
Text
	
Suma v EUR

	Bežné príjmy z finančného výkazu FIN 1-12 k 31.12.2024:
	57 022,53

	Bežné príjmy obce a RO znížené/upravené o bežné granty a transfery a príjmy podľa osobitných predpisov: 
	8 586,87

	Úhrn upravených bežných príjmov obce a RO k 31.12.2024*
	48 435,66

	Splátky istiny a úrokov z finančného výkazu FIN 1-12 k 31.12.2025 s výnimkou jednorazového predčasného splatenia: 
(Zdroj FIN 1-12 obec: 1. časť úroky 65x ; 2. časť istina 82x)
	31  082,92

	· suma jednorazového predčasného splatenia - istina
	29 973,14

	Upravená celková suma ročných splátok istiny a úrokov o jednorazové predčasné splátky istiny a úrokov za rok 2025**
	1 109,78



	Upravená celková suma ročných splátok istiny a úrokov za rok 2025**
	Úhrn upravených bežných príjmov obce a RO k 31.12.2024*
	Dlhová služba
§ 17 ods.6 písm. b)

	1 109,78
	48 435,66
	2, 29 %



Zákonná podmienka podľa § 17 ods.6 písm. b) zákona č.583/2004 Z.z. bola splnená.
Podľa čl. 6 ods. 3 a 4 ústavného zákona č. 493/2011 Z. z. o rozpočtovej zodpovednosti v znení neskorších predpisov s účinnosťou od 1. januára 2015 je určené, že ak celková suma dlhu obce dosiahne 60% skutočných bežných príjmov predchádzajúceho rozpočtového roka a viac, obec alebo vyšší územný celok sú povinní zaplatiť pokutu, ktorú ukladá ministerstvo financií a to vo výške 5 % z rozdielu medzi sumou dlhu a 60 % skutočných bežných príjmov predchádzajúceho rozpočtového roka.

1. Údaje o hospodárení príspevkových organizácií v pôsobnosti obce
Obec nemá zriadenú žiadnu príspevkovú organizáciu.

1. Prehľad o poskytnutých zárukách.

Obec neposkytla žiadnu záruku podľa § 17 ods. 5 zákona o rozpočtových pravidlách č. 583/2004 Z. z.

1. Údaje o výnosoch a nákladoch podnikateľskej činnosti.

Obec nemá príjmy z podnikateľskej činnosti.

NAVRH    PRE OZ :  

ZÁVER
Návrh záverečného účtu obce Svidnička za rok 2025 je spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 citovaného zákona.
V zmysle § 9 ods. 2 zákona o obecnom zriadení a § 16 ods. 9 zákona o rozpočtových pravidlách územnej samosprávy bol zverejnený najmenej na 15 dní na úradnej tabuli obce a na webovom sídle obce.
V zmysle § 16 ods. 10 písm. a) zákona o rozpočtových pravidlách územnej  samosprávy odporúčam Obecnému zastupiteľstvu Svidnička uzatvoriť prerokovanie návrhu záverečného účtu Obce Svidnička za rok 2025 výrokom: celoročné hospodárenie  schvaľuje bez výhrad
V Svidníku dňa   27.5.2026

									Ing. Mikitová Janka
                                                  hlavný kontrolór 

